**Balinka Község Önkormányzat Képviselő-testületének**

**9/2017. (VII.12.) önkormányzati rendelete**

**a hivatali helyiségen kívüli és a hivatali munkaidőn kívül történő házasságkötési esemény engedélyezésének szabályairól és díjairól**

Balinka Község Önkormányzat Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.

1. §. E rendelet alkalmazásában:

hivatali helyiség: az önkormányzat által biztosított, az anyakönyvi esemény lebonyolítására alkalmas helyiség (8055 Balinka, Petőfi S. u. 34.);

2. § Házasságkötés hivatali munkaidőben a Bakonycsernyei Közös Önkormányzati Hivatal szervezeti és működési szabályzatában meghatározott munkarend szerinti munkaidőben engedélyezhető.

3. § Házasságkötés hivatali munkaidőn kívül - az anyakönyvi eljárásról szóló 2010. évi I. törvényben meghatározott munkaszüneti nap kivételével – munkanapon 18:00 óráig, szombaton 10:00 órától 18:00 óráig terjedő időszakban engedélyezhető.

4. § Hivatali helyiségen kívüli helyszínen történő házasságkötés akkor engedélyezhető, ha az anyakönyvi eljárásról szóló 2010. évi I. törvény 18. § (3) bekezdésében foglaltak biztosítottak.

5.§ (1) A hivatali munkaidőn kívül tartandó házasságkötés díja: 0 Ft.

(2) A hivatali helyiségen kívüli házasságkötés díja: 0 Ft.

(3)Az házasságkötési hivatali helyiségen kívüli és hivatali munkaidőn kívüli megkötése esetén együtt a meghatározott díj összesen: 0 Ft.

6. § (1) Hivatali helyiségben hivatali munkaidőn kívüli házasságkötés esetén az anyakönyvvezető részére bruttó 13.000 Ft díjat kell fizetni.

(2) Hivatali helyiségen és hivatali munkaidőn kívüli házasságkötés esetén az anyakönyvvezető részére bruttó 13.000 Ft díjat kell fizetni

7. § Ez a rendelet a kihirdetését követő napon lép hatályba, rendelkezéseit a hatálybalépést követően bejelentett házasságkötési eseményekre kell alkalmazni.

8. § Hatályát veszti Balinka község Önkormányzat Képviselő-testületének a hivatali helyiségen kívüli és a hivatali munkaidőn kívül történő anyakönyvi esemény engedélyezésének szabályairól és díjairól szóló 5/2017.(III.31.) önkormányzati rendelete.

 Wéninger László Fidrich Tamásné

 polgármester jegyző

A rendeletet a mai napon kihirdettem. Fidrich Tamásné

Nagyveleg, 2017. július 12. jegyző